Revolutsioon ühendas  alguses meie ideoloogilise pulsi veelgi enam ühisvene omaga. Ja kuigi varsti ilmnevate lõhede ja välisprahvatuste tõttu lahus ja vähem intensiivselt, ometi selle ühispulsiga viidi läbi ka sel maal ja selle rahva enamusele vastavalt teatav sotsiaalne revolutsioon. See kõlab imelik - aga (kuigi mitte võrreldav Vene oktoobriga) ometi meiegi maareform a. 1919 oli puht sotsiaalrevolutsiooniline akt, ja jäi püsima kõigi hilisemate silumiste (tasumaks) ja segamiste (kindralimõisad) kiuste.